tomron87/hebrew-wikipedia-sentences-corpus huggingface dataset:
בשנת 1420 הוענקו ליישוב זכויות עיר, ובמאה ה-18 נקרא בשמו הנוכחי, על שם בת אצולה פולנית.
במאה ה-18 נבנה בעיירה ארמון.
בתחילת המאה ה-20 חיו בעיירה כ-2,900 יהודים, רוב תושביה.
בתקופה הסובייטית פעלה ביישוב מועצה יהודית ממלכתית ובית ספר יידי.
ב-6 ביולי 1941 נכבשה העיירה בידי הגרמנים, ואלו ריכזו את יהודיה ואת יהודי כפרי הסביבה בגטו שהוקם בה.
בינואר 1942 נרצחו כ-970 היהודים שנותרו בגטו זה.
טאופילו אילדפונסו (Teófilo Yldefonso; 11 בנובמבר 1903 - 19 ביוני 1942) היה שחיין פיליפיני.
אידלפונסו היה הספורטאי הפיליפיני הראשון שזכה במדליה אולימפית, והיחיד עד כה שזכה ביותר ממדליה אולימפית אחת.
אילדפונסו נולד בפידיג שבצפון האי לוזון.
הוא החל לשחות כילד בנהר הסמוך לביתו, והחל מ-1921 השתתף בתחרויות.
מדליית ארד אולימפית ראשונה לפיליפינים
באולימפיאדת אמסטרדם (1928) זכה אילדפונסו במדליית ארד במשחה ל-200 מטר חזה בתוצאה של 2:56.4 דקות, אחרי יושיוקי צורוטה מיפן שקבע שיא אולימפי חדש של 2:48.8 דקות ואריך רדמכר מגרמניה (2:50.6 דקות).
בשלב חצי הגמר הוא קבע תוצאה של 2:53.2 דקות.
בכך, היה לספורטאי הפיליפיני הראשון בהיסטוריה שזכה במדליה אולימפית.
באולימפיאדת לוס אנג'לס (1932) שחזר את הישגו וזכה במדליית ארד נוספת במשחה ל-200 מטר חזה בתוצאה של 2:47.1 דקות, אחרי היפנים, יושיוקי צורוטה שקבע שיא אולימפי חדש של 2:45.4 דקות וריזו קויק (2:46.6 דקות).
באולימפיאדת ברלין (1936) סיים במקום שביעי במשחה ל-200 מטר חזה בתוצאה של 2:51.1 דקות.
בשלב חצי הגמר הוא קבע תוצאה של 2:46.8 דקות.
במהלך הפלישה הפלישה היפנית לפיליפינים ב-1942 נלחם אילדפונסו במסגרת הצבא הפיליפיני בקרב בטאן.
הוא נלקח בידי היפנים כשבוי מלחמה, ושרד את צעדת המוות בבטאן באפריל, אך מת כחודשיים לאחר מכן במחנה קאפאס.
בתו של אילדפונסו, נורמה, הייתה אף היא שחיינית, והיא זכתה במדליית כסף במשחה ל-100 מטר פרפר במשחקי אסיה שנערכו במנילה ב-1954.
טאונוס Taunus 20M) ,20M) היא מכונית סלון מתוצרת יצרנית הרכב "פורד גרמניה", חברת בת של קונצרן הרכב "פורד", שיוצרה בגרמניה ובלגיה בין השנים 1964–1971, בגרסאות 2 דלתות, 4 דלתות, קבריולה וסטיישן.
משנת 1952 עד 1968 כל דגמי הפורד הגרמנים נקראו "טאונוס".
"M" אמורה לייצג את המילה, "Meisterstück", בגרמנית "מופת", אבל המילה הזאת כבר נמצאה רשומה על ידי יצרנית גרמנית אחרת.
דור ראשון ודור שני יוצרו הגרסאות של 17M ,15M ,12M
תמסורת אוטומטית (מוט ההילוכים על הרצפה, או על ידית ההגה)
בלם (מכשיר) - בלמי דיסק על הגלגלים הקדמיים ותוף על הגלגלים האחוריים
פורד טאונוס 20M במדינת ישראל
במדינת ישראל שווק "טאונוס 20M", בגרסת 4 דלתות על ידי "חברה א"י לאוטומובילים בע"מ".
הדגם התחרה במכירות עם ה-וולוו 144.
פורד טאונוס 12M היא מכונית משפחתית קומפקטית שיוצרה על ידי יצרנית הרכב פורד.
הטאונוס 12M היה הפורד הגרמני הראשון שיוצר לאחר מלחמת העולם השנייה, בין השנים 1952–1970, ויוצר במשך ארבעה דורות.
טאונוס 15M - גוף ה- טאונוס 15M היה כמעט זהה לגוף הטאונוס 12M, עם מנוע בנפח גדול יותר: 1,498 סמ"ק
יוצר מספטמבר 1962 עד אוגוסט 1966 בגרמניה ובלגיה
דגמים: 2 דלתות, 4 דלתות, 3 דלתות סטיישן, 2 דלתות קופה
דגמים: 2 דלתות, 4 דלתות, 3 דלתות סטיישן ומסחרית, 2 דלתות קופה
טאוקרוס מקיזיקוס היה סופר יווני שנזכר בסודא כסופר פורה מאוד שכתב ספרים רבים:
טאוקרוס הוא הסופר השלישי מאסיה הקטנה, לצד אפולוניוס מולון ואלכסנדר פוליהיסטור, שהקדיש מונוגרפיה מיוחדת ליהודים, ונראה סביר שגם הוא חי במאה ה-1 לפנה"ס.
ייתכן וההתנגשות בין יהודה ורומא בזמן פומפיוס היא זו שגרמה לכתיבת חיבורים על היהודים.
בתקופה זו היו גם יהודים רבים בערי אסיה הקטנה.
פרנסיס טאונלי האס הוא שחיין אמריקאי, בעל 5 מדליות מאליפות העולם (בודפשט 2017), מהן 3 זהב במשחי שליחים וסגן-אלוף עולם (בודפשט 2017) ואלוף ארצות הברית (2017) במשחה ל-200 מטר חופשי.
אלוף האולימפי (ריו דה ז'ניירו 2016) במשחה שליחים 4x200 מטר חופשי.
הוא שיאן עולם בעבר במשחה ל-200 יארד חופשי.
האס נולד וגדל בריצ'מונד, וירג'יניה.
הוא למד והתאמן באוניברסיטת טקסס באוסטין בהדרכתו של אדי ריס.
באליפות המכללות שנערכה באטלנטה, ג'ורג'יה ב-25 במרץ 2016 זכה האס במדליית זהב אישית במשחה ל-200 יארד חופשי בשיא ארצות הברית חדש של 1:30.46 דקות, שיפור לשיא בן 3 השנים של ריקי ברנס (1:31.31 דקות).
באולימפיאדת ריו דה ז'ניירו (2016) זכה האס במדליית זהב במשחה שליחים 4x200 מטר חופשי ביחד עם קונור דווייר, ראיין לוכטה, ומייקל פלפס בתוצאה של 7:00.66 דקות, לפני בריטניה (7:03.13 דקות) ויפן (7:03.50 דקות).
כשחיין שני הוא קבע ב"זינוק שליחים" תוצאה של 1:44.14 דקות, התוצאה המהירה באולימפיאדה והשישית בכל הזמנים באותה העת.
נוסף לכך, הוא סיים במקום חמישי במשחה ל-200 מטר חופשי בתוצאה של 1:45.58 דקות.
באליפות העולם שנערכה בבודפשט, הונגריה 2017 זכה האס ב-5 מדליות, 3 זהב, 1 כסף ו-1 ארד.
מדליות זהב, במשחה שליחים 4x100 מטר חופשי ביחד עם קיילב דרסל, בלייק פירוני ונייתן אדריאן בתוצאה של 3:10.06 דקות, לפני ברזיל (3:10.34 דקות) והונגריה (3:11.99 דקות), במשחה שליחים 4x100 מטר מעורב כששחה בשלב המוקדמות ובמשחה שליחים 4x100 מטר חופשי משולב כששחה בשלב המוקדמות.
באליפות המכללות שנערכה במיניאפוליס, מינסוטה ב-23 במרץ 2018 זכה האס במדליית זהב אישית במשחה ל-200 יארד חופשי בשיא עולם חדש של 1:29.50 דקות, לפני בלייק פירוני (1:30.23 דקות).
שיא זה החזיק מעמד כשנה ונשבר על ידי דין פריס (1:29.15 דקות).
טאונגיי (בבורמזית: တောင်ကြီးမြို့း) היא עיר במיאנמר השוכנת מצפון לאגם אינלה והיא העיר הגדולה ביותר במדינת שאן ומהווה את בירתה.
טאונגיי היא העיר החמישית בגודלה במיאנמר.
לפני הקולוניזציה הבריטית, טאונגיי היה כפר קטן שמנה כמה בקתות.
האזור שכב על כתף רחבה של גבעות שאן והיה מאוכלס באנשי שאן באותה תקופה.
עקב עיור מסיבי לא נותרו עקבות מהכפר המקורי.
במהלך הכיבוש הבריטי הפכה העיירה לעיר הראשית ולבירה של מדינות דרום השאן.
ההתפתחות המודרנית של טאונגגי החלה בשנת 1894, כאשר הבריטים העבירו את משרדי המנהלה שלהם מ-Maing Thauk (פורט סטדמן) על החופים המזרחיים של אגם אינלה לאזור הגבוה יותר, היכן ששוכנת העיר טאונגיי, מסיבות בריאותיות וגאוגרפיות.
למרות שבאופן גאוגרפי בתוך מדינת Yawnghwe, העיר הוגדרה כ"אזור מסומן" (Notified area) על ידי הבריטים, ובכך לא הייתה כפופה לממשל של הסאבווה .
ב-1906, מנתה העיר כבר אלף בתים.
בגלל תסיסה אזרחית ברחבי מדינות השאן במהלך שנות ה-1900 המוקדמות, שימש טאונגגי כחיל המצב הראשי של המשטרה הצבאית.
מאז עצמאות מיאנמר העיר המשיכה בצמיחה והיא מרכז מסחר אזורי.
הטאוריני היו שבט קלטו-ליגורי ששכן בעמק העליון של נהר הפו, סביב טורינו של ימינו, בתקופת הברזל ובתקופת האימפריה הרומית.
ניתן לתרגם את השם האתני טאוריני כ"שבט השור".
זוהי או צורה ישנה יותר של שם העצם הקלטי עם שיכול עיצורים taruos (שור), או צורה ליגורית לא קלטית.
הטאוריני חי בין נהר הדורה ריפריה לבין נהר הפו העליון לנהר הדנדרונה התחתון.
שטחם היה ממוקם מזרחית לשבט האימרי, מערבית לליביקי וליאדאטיני.
בירתם המקורית, טאוראסיה, הושמדה על ידי הקרתגים לאחר שהתנגדו לשווא למסע חניבעל לחצי האי האפניני בשנת 218 לפני הספירה.
היא נוסדה מחדש על ידי הרומאים לאחר 25 לפני הספירה כקולוניה אוגוסטה טאורינורום ( טורינו המודרנית), במפגש של נהרות הדורה והפו.
היישוב נפגע בשריפה בשנת 69 לספירה.
הטאוריני היו מעורבים במלחמות רומא נגד הקלטים בסוף המאה ה-4 לפני הספירה.
בשנת 218 לפני הספירה, הם הותקפו על ידי חניבעל, אשר התחבר לאויביהם הוותיקים, האינסוברס .
העיר הראשית שלהם נכבשה על ידי כוחותיו של חניבעל לאחר מצור בן שלושה ימים.
הזהות האתנית של הטאוריני אינה ברורה.
הם תוארו באופן משתנה כקלטים, כליגורים או כליגורים שאימצו זהות קלטית.
הטאוריסקי היו פדרציה של שבטים קלטיים ששכנו בקרינתיה ובצפון סלובניה של היום (קרניולה) לפני בוא הרומאים (בערך 200 לפנה"ס).
לפי פליניוס הזקן, הם זהים לאנשים הידועים בשם נוריקי.
האטימולוגיה של השם שנויה במחלוקת.
טאוריסקי עשויה לנבוע משורש שמשמעותו 'הר' או 'סלע גבוה', אם כי הוכח שהוא אינו קשור להר טאוארן השכן.
אטימולוגיה נוספת המוצעת היא השורש הקלטי 'שור' (כמו taruos הגאלית).
כמסונפים עם הטאוריני הקלטו-ליגורי, הטאוריסקי התיישבו על נהר הסאווה העליון לאחר תבוסתם בקרב טלאמון בשנת 225 לפני הספירה.
בעקבות הבואי הם נדדו לצפון איטליה ולחוף הים האדריאטי.
הכרוניקן היווני פוליביוס (בערך 203-120 לפנה"ס) הזכיר את כריית הזהב הטאוריסקית באזור אקוויליה.
יחד עם חיילי הרפובליקה הרומית, הם הובסו על ידי קימברים והטווטונים הגרמאניים פלישתם בקרב נורייה בשנת 112 לפני הספירה.
זהותם של הטאוריסקי והנוריקי עדיין לא נקבעה סופית: לפי ההיסטוריון ההונגרי Géza Alföldy, הנוריקי היו שבט אחד של הפדרציה הרחבה יותר של הטאוריסקי, בעוד ה-Reallexikon der germanischen Altertumskunde מגדיר את הנוריקי כקלטים שהתיישבו ב-Regnum Noricum בקרינתיה של היום עם הטאוריסקי כשכניהם בדרום-מזרח.
עמים נוספים שהתיישבו באזור היו הפאנונים בדרום מזרח קרניולה, הלאפידס, שבט אילירי, בדרום מערב, והקרני, שבט ונטים אדריאטים.
Teurisci, שעליו העיד תלמי בדאקיה, היו במקור קבוצה של הטאוריסקי הקלטים מהאלפים האוסטריים שהתיישבו בצפון-מערב דאקיה בסוף תקופת הברזל.
בתקופה המשתרעת על פני 50–60 לפני הספירה, המלך האדיר בורביסטה מדאקיה יזם מסע בלתי פוסק, ופתח בפלישה תוקפנית נגד הטאוריקי.
זה הביא לתבוסה המכריעה של הטאוריקים, שהובילה לסיפוח שטחם על ידי הדאקים.
סטראבון מתאר בצורה חיה את התוצאה, וקובע שבורביסטה לא רק כבש את הטֵאוריסקי, אלא הכחיד אותם לחלוטין מקיומם.
המועדון נוסד בשנת 1906 בשכונת לנוס של בואנוס איירס.
המועדון הוקם בשנת 1906 תוך איחוד 2 קבוצות שהיו קיימות באזור.
בגלל בעיות כספיות הקבוצה שיחקה בליגות נמוכות ובשנים 1908-1915 לא שיחקה באופן רשמי.
בשנת 1915 הקבוצה נכללה בליגה השלישית בחשיבותה ואחרי עונה קודמה לליגת משנה.
בשנת 1920 שמה שונה Talleres Football Club ובשנת 1920 קודמה פעם נוספת לליגת משנה.
בשנת 1931 כאשר הוקמה ליגה מקצועית הקבוצה החל לשחק בליגה הבכירה.
בשנת 1938 הקבוצה ירדה לליגת משנה ומאז לא חזרה לליגה הבכירה.
בשנת 1999 הוכרז על פשיטת רגל.
בשנת 2000 נחתם הסכם שיתוף פעולה עם "ולס סארספילד" שהסתיים בשנת 2003.
מאז הירידה מהליגה הבכירה הקבוצה שיחקה בליגת המשנה 48 עונות.
במספר עונות היא שיחקה בליגות השלישית והרביעית.
טאורוס ארמס היא חברה ברזילאית לייצור נשק שבסיסה בעיר סאו לאופולדו, במדינת ריו גרנדה דו סול.
היא כוללת חטיבת ייצור כלי ירייה, וכן חטיבות נוספות המתמקדות בייצור מתכות, פלסטיק, שריון גוף, קסדות ובנייה אזרחית.
בשנת 2021, כ-80% ממכירות החברה היו לארצות הברית.
בשנת 2020, 41% מכלל האקדחים שנמכרו בארצות הברית היו תוצרת החברה.
החברה נוסדה בשנת 1939 כמפעל לייצור כלי מתכת.
טאורוס ייצרה את האקדח הראשון שלה, דגם 38101SO, בשנת 1941. החל משנת 1968, היא ייצאה אקדחים לשוק האמריקאי באמצעות סדרה של יבואנים.
בשנת 1971, תאגיד בנגור פונטה, אז חברת האם של סמית' אנד וסון, רכש 54 אחוזים מטאורוס, מה שאפשר לשתי יצרניות הנשק לשתף מידע בנוגע לתכנון וייצור.
בשנת 1977, טאורוס נרכשה מבנגור פונטה על ידי בעליה הנוכחיים, וקשריה עם סמית' אנד וסון נותקו.
בשנת 1980, לאחר שיצרנית הנשק האיטלקית ברטה השלימה את חוזיה לייצור כלי נשק עבור הכוחות המזוינים של ברזיל, רכשה טאורוס את מפעל הייצור של ברטה בסאו פאולו יחד עם הכלים, השרטוטים הטכניים וכוח העבודה הדרושים לייצור מספר עיצובים שונים של אקדחים .
על מנת להגיע לשוק האמריקאי בצורה יעילה ייותר, החברה הקימה חברת בת, Taurus International Manufacturing Incorporated, הידועה גם בשם Taurus USA, בשנת 1982.
בשנת 1997, רכשה את הזכויות והציוד לייצור אקדחים של המותג Rossi .
כיום היא מייצרת שלושה דגמים של אקדחים 0.38 Special וארבעה דגמים של 0.357 Magnum תחת השם Rossi, המיוצרים בסאו לאופולדו, ברזיל.
בשנת 2012, חברת Heritage Manufacturing נרכשה גם היא וייצורה עבר מאוחר יותר למפעל של החברה במיאמי, פלורידה.
בשנת 2019, Taurus USA העבירה את מתקניה ממיאמי, פלורידה, לביינברידג', ג'ורג'יה .
קו המוצרים הנוכחי כולל אקדחים בעלי מסגרת פלדה, אקדחים בעלי מסגרת פולימר, אקדחי תופי, תת מקלעים ורובים, כאשר האחרונים מיועדים לשוק הברזילאי המקומי.
החברה מייצרת ומוכרת את כלי הנשק שלה במחיר נמוך יותר בדרך כלל מיצרנים אחרים, בשל עלויות עבודה נמוכות, וכן בשל המתקנים הזמינים לבניית כמעט כל חלק בעצמה.
בשנת 2015, טאורוס הגיעה לפשרה בתביעה על סך 39 מיליון דולר והחזירה כמעט מיליון אקדחים שיוצרו בין השנים 1997 ו-2013 עקב "פגמי בטיחות".
טאורוס הייתה ידועה במקור בייצור אקדחים דומים בעיצובם לאלה שהציעה סמית' אנד וסון .
החברה התרחקה מתחום זה והציעה דגמים גדולים יותר בעלי מסגרת, כגון אקדחי Raging Bull ( 0.454 Casull ) ו-Raging Hornet ( 0.22 Hornet ), כמו גם אקדחי Judge בעלי חמש כדורים (0.410 בקוטר ו -0.45 Colt).
אחד מאקדחי היד החצי-אוטומטיים המוצלחים ביותר של טאורוס היה ה-PT92, דגם הדומה לסדרת דגם 92 של ברטה, אך עם תוספת של מסגרת ביטחון הדו-ידנית.
התוספת האחרונה לסדרת אקדחי טאורוס היא העתק של אקדח קולט 1911 .45 ACP, ה-PT1911. עיצוב זה, שעוצב מחדש ומעודכן מעט, מציע תכונות רבות.
טאורוס אקספרס הוא שירות רכבת נוסעים הקרוי על שם הרי הטאורוס בדרום טורקיה.
הוא הושק בשנת 1930 על ידי "החברה הבינלאומית לקרונות שינה וקווי אקספרס אירופיים" (Compagnie Internationale des Wagons-Lits et Grands Express Européens).
השירות חיבר במקור את איסטנבול עם חלב, טריפולי, בלבנון (לקישור עם ארץ ישראל) ונציבין (לקישור עם עיראק).
הטאורוס אקספרס סיפק קישור לאוריינט אקספרס באיסטנבול, כך שהתאפשרה נסיעה יבשתית ממערב אירופה ל באותה רמת נוחות ואיכות לאורך כל המסלול.
החל משנת 2024 שירות בשם זה מופעל מדי יום על ידי חברת הרכבות הלאומית של הרפובליקה הטורקית, הפועל כולו בתוך טורקיה בין קוניה לאדנה.
שירות ה"טאורוס אקספרס" פעל לראשונה ב-15 בפברואר 1930 מאיסטנבול לחאלב ונציבין.
נוסעים לבגדאד נאלצו לעבור לאוטובוס בין נציבין לכירכוכ, ולאחר מכן להמשיך ברכבת במסילה צרה בין כירכוכ לבגדאד.
בשנת 1939, שירות זה פעל שלוש פעמים בשבוע מאיסטנבול לחלב עם קישורים פעמיים בשבוע לכיוון בגדאד, טהראן, חיפה וקהיר (באמצעות אוטובוס).
עם השלמת קטע המסילה באזור מוסול של מסילת הרכבת בגדאד בשנת 1940, יצא שירות הרכבת הרציף הראשון מתחנת הרכבת היידארפשה באיסטנבול ב-17 ביולי 1940 והגיעה לבגדאד ב-20 ביולי 1940.
עם השלמת בניית מסילת הרכבת חיפה–ביירות–טריפולי, התאפשר קשר רכבת ישיר ורציף עם ארץ ישראל לאורך מסילת החוף ב-17 באוגוסט 1942⁩, ובדצמבר 1942 עם השלמת הגשר על פני תעלת סואץ - גשר פירדאן, התאפשר קשר רכבת ישיר מאיסטנבול לקהיר, כפי שמופיע בפרסום של חברת CIWL.
עם זאת, שירות רכבות זה הופסק לאחר שגשר פירדאן ניזוק מספינת קיטור ועקב פרוץ מלחמת 1948.
רכבת "הטאורוס אקספרס" פעלה במקור על מסילות בבעלות חברת הרכבות הלאומית של הרפובליקה הטורקית, חברת רכבות דרום טורקיה (Chemins de fer du Sud de la Turquie), חברת רכבות צפון סוריה וקיליקיה (Chemins de fer de Cilicie Nord-Syrie) וחברת רכבות הרפובליקה העיראקית.
חברת הרכבות הלאומית של הרפובליקה הטורקית רכשה את חברת רכבות דרום טורקיה בשנת 1948. בשנת 1965 נרכשה הבעלות על רכבות צפון סוריה וקיליקיה על ידי חברת הרכבות הסורית.
קו רכבת חדש מגזיאנטפ לקרקאמיש נפתח בשנת 1960, ואפשר לחלק מרכבות ה"טאורוס אקספרס" לעקוף את חלב בדרכם לעיראק.
ואילו חלק מרכבות ה"טאורוס אקספרס" המשיכו לפעול עד לביירות דרך חלב.
פריצת מלחמת האזרחים בלבנון סיימה שירות זה ב-1975.
בפברואר 1965 נערכה ועידת "הטאורוס אקספרס" עם נציגים מטורקיה, עיראק, סוריה, לבנון והחברה הבין־לאומית לקרונות שינה, במטרה לדון בחידוש קשר הרכבת הישיר בין מדינות ערב ואירופה דרך טורקיה.
לאחר 1972, נוסעים יכלו לנסוע לבצרה באמצעות חיבור לקו "האקספרס 2" שיצא מתחנת הרכבת המרכזית של בגדד.
קו זה החליף את שירות הרכבות הקודם שפעל לבצרה.
ב-2001 הופעל מחדש לאחר הפסקה הקטע מקו לחלב ודמשק, עם קרון שינה של חברת הרכבות הסורית (CFS) שנסע מדי שבוע אל ומאת איסטנבול.
השירות לעיראק הושעה בשנת 2003, עקב פרוץ המלחמה בעיראק.
השירות השבועי לחלב פעל בפעם האחרונה ביוני 2008, לאחר שהופרע תחילה על ידי עבודות הנדסיות בטורקיה ומאוחר יותר על ידי מלחמת האזרחים בסוריה משנת 2011.
בשנת 2012, חידשה חברת הרכבות הממלכתית הטורקית את השירות בין אסקישהיר לאדנה ושבה לשרת את איסטנבול ב-2024, לאחר השלמת עבודות לפיתוח מליסות הברזל בעיר בעיר.
בעיתוני התקופה דווח על רכבת "אקספרס תכלת לבן" שיצא מווינה ב-17 בנובמבר 1934. שירות "אקספרס תכלת לבן" היה אירוע חד פעמי כל הנראה, אך שירות "הטאורוס אקספרס" שימש בקביעות נוסעים בדרכם מאירופה לארץ ישראל.
רכבת הטאורוס אקספרס מופיעה ברומן הפשע של אגתה כריסטי "רצח באוריינט אקספרס" (1934).
בעוד שחלקו העיקרי של הסיפור מתרחש ברכבת נוספת של חברת הרכבות הבינלאומית "קומפני הבינלאומית דה וואגונס-ליץ", האקספרס סימפלון-אוריינט, הפרק הראשון של הספר מתרחש ברכבת הטאורוס אקספרס.
טֶאוֹפִילוֹ פוֹלֶנְגוֹ (באיטלקית: Teofilo Folengo; ), שכתב תחת שם העט מרלינו קוקאיו (Merlino Coccajo) או מרלינוס קוקאיוס (Merlinus Cocaius) בלטינית, היה אחד מהמשוררים ה האיטלקים העיקריים.
פולנגו נולד למשפחת אצולה בצ'יפדה (Cipada) ליד מנטובה, איטליה.
כבר מילדותו הראה חריפות שכל רבה, וכישרון יוצא דופן בחיבור חרוזים.
בגיל שש-עשרה נכנס למנזר סנט'אאופמיה ליד ברשה, ושמונה עשר חודשים לאחר מכן הפך לחבר מוצהר במסדר הבנדיקטיני.
במשך כמה שנים נראה שחייו כנזיר היו סדירים למדי, ונאמר כי הפיק כמות ניכרת של שירה בלטינית, שנכתבה, בהצלחה לא מבוטלת, בסגנון הוורגיליאני.
סביב שנת 1516 זנח את חיי הנזירות לטובת חברתה של צעירה בת-טובים בשם ג'ירולמה דיידה, שעמה נדד ברחבי המדינה במשך מספר שנים, כשהוא סובל לעיתים קרובות מעוני רב, ללא אמצעי קיום מלבד כישרונו בכתיבה.
בשלב מאוחר יותר בחייו החליט פולנגו לשוב לחיק הכנסייה.
לאחר ארבע שנים של כפרה בהן חי כ, התקבל מחדש למסדר ב-1534. ב-1538 נשלח לסיציליה ליד פלרמו, יחד עם נזירים רבים אחרים ממנטובה.
הוא שהה בסיציליה כמה משנותיו המאוחרות, תחת חסותו של , ששירת את הקיסר קרל החמישי כמשנה למלך של סיציליה (1535–1546).
נראה כי בסיסו היה במנזר סן מרטינו דלה סקאלה (מונריאלה).
ב-1543 פרש למנזר סנטה קרוצ'ה בקמפזה, ליד בסאנו דל גראפה; ושם מת ב-9 בדצמבר 1544.
יצירתו הראשונה, תחת שם העט הלטיני מרלינוס קוקאיוס, הייתה הפואמה העלילתית המקרונית "באלדו" (Baldo, 1517), המספרת את הרפתקאותיו של גיבור בדיוני בשם באלדו ("באלדוס"), צאצא למלוכה הצרפתית ומעין עבריין צעיר החווה מאסר; קרבות עם רשויות מקומיות, שודדי ים, רועים, מכשפות ושדים; וכן מסע לשאול.
לאורך הרפתקאותיו מלווים את באלדו רעים שונים, ביניהם ענק, קנטאור, קוסם, וחברו הטוב ביותר צ'ינגאר (Cingar), .
"באלדו" שילבה לטינית עם ניבים איטלקיים שונים במשקל הקסמטר.
אף שספגה גינויים לעיתים קרובות, זכתה היצירה במהרה לפופולריות רחבה, ובתוך שנים ספורות יצאה במספר מהדורות ואף הורחבה מאוחר יותר על ידי פולנגו.
יצירתו הבאה של פולנגו הייתה אורלנדינו (Orlandino), פואמה איטלקית בת שמונה (פרקים), הכתובה באוקטבה מחורזת.
היא הופיעה ב-1526, ונשאה בשער את שם העט החדש לימרנו פיטוקו (מרלין הקבצן) דה מנטובה.
באותה שנה, מותש מחיי ההוללות, חזר פולנגו לשורשיו הכנסייתיים; וזמן קצר לאחר מכן כתב את Caos del tri per uno (כאוס של שלושה עבור אחד), שבו, בחלקו בפרוזה, בחלקו בשירה, לעיתים בלטינית, לעיתים באיטלקית ולעיתים בסגנון מקרוני, הוא נותן דין וחשבון מרומז על תהפוכות החיים שחי תחת שמותיו השונים.
סביב שנת 1533 הוא כתב באוקטבות מחורזות חיבור על חיי ישו בשם L'Umanità del Figliuolo di Dio (אנושיותו של בן האלוהים); וידוע כי חיבר, מאוחר יותר, פואמה דתית נוספת על הבריאה, הנפילה וגאולת האדם, לצד מספר טרגדיות.
פולנגו כתב גם "סקרה רפרזנטציונה" (מחזה קודש), ה-Atto della Pinta, שהוצג פעמים רבות.
אלו, עם זאת, מעולם לא פורסמו.
טאז השד הטסמני או טאז הוא דמות בדיונית שנוצרה בשנות ה-50 ומופיעה בסרטי הנפשה של הלוני טונס.
טאז הוא שד טסמני (חיית כיס החי באי טסמניה וידוע בצווחותיו המפחידות) והוא בעל דיבור קלוקל, חם מזג, רעב תמיד והורס כל הנקרה בדרכו על ידי סופת הטורנדו שהוא יוצר תוך כדי התקדמותו.
טאז הוא יצור די טיפש וניתן "לסדר" אותו בקלות, אך כשהוא מבין שהערימו עליו כדאי להתרחק ממנו, הוא נחשב לדמות האלימה ביותר מבין דמויות הלוני טונס.
טאז הופיע בסה"כ ב־5 מסרטוני ה־"לוני טונס", כאשר הופעת הבכורה שלו הייתה בסרטון Devil May Hare בשנת 1954. לאחר הפצת הסרטון, אדי סלזר, שהיה ראש חטיבת האנימציה באולפני האחים וורנר באותו זמן, החליט לגנוז את הדמות, שכן סבר שהיא אלימה מדי.
דמותו של טאז ניצלה לאחר זמן מה, כאשר ג'ק וורנר העלה תהייתו בפני סלזר על מה עלה בגורלו של טאז, וסיפר שקיבל "קופסאות על גבי קופסאות" של מכתבי מעריצים שרוצים לראות עוד ממנו.
ארבעה סרטונים נוספים נוצרו מאז בהשתתפותו של טאז עד לסגירת חטיבת האנימציה בשנת 1968.
ב־1991 טאז קיבל סדרה משלו בשם "טאז-מאניה", אשר שודרה בישראל בערוץ הילדים במהלך שנות התשעים, ובעקבותיה זכה לפופולריות מחודשת.
בסדרה הוצגה משפחתו הבורגנית (שהורכבה משדים טסמניים חכמים יחסית, שיודעים גם לדבר ולבושים בבגדים).
ב -2023 יצא סרט בכיכובו בשם "טאז: רעב להרפתקה".
טאטו, היא להקת רוק אלטרנטיבית ישראלית שפעלה בשנות ה-80. הבסיס ללהקה החל להתגבש במהלך לימודיהם של חבריה, אלונה דניאל, ערן צור ויובל מסנר בבית הספר למוזיקה רימון.
הלהקה הוקמה בשנת 1986 וכללה את אלונה דניאל (שירה), ערן צור (בס), יובל מסנר (צ'לו), אורי בלק (תופים), אורי מילס (קלידים) ומיכה מיכאלי (גיטרה).
תחילת דרכה של הלהקה הייתה בפסטיבל עכו ב-1986, והמשכה בהופעות בבית ליסין, בפינגווין, ברוקסן ובקולנוע אלנבי בתל אביב, ובתיאטרון פרגוד בירושלים.
את הלהקה אפיינו בעיקר שירתה של אלונה דניאל, הבס של ערן צור והצ'לו של יובל מסנר.
לקראת סוף דרכם המשותפת של חברי הלהקה החל ערן צור (שנחשב עד אז לנגן בלבד) לבצע משיריו בהופעות ("תמונה אימפרסיוניסטית", ו"כרמלה גרוס ואגנר"), ולאחר פירוק הלהקה ב-1989 הוציא אותם יחד עם אורי בלק תחת הרכב חדש – כרמלה גרוס ואגנר.
חברי הלהקה המשיכו ליצור – לבד, בהרכבים שונים או בליווי זמרים אחרים.
אלונה דניאל המשיכה לקריירת סולו והוציאה שני אלבומים ("מסיבה במרתף הארמון" ו"זאבים"), אורי מילס הצטרף ללהקת "טיפקס"; ויובל מסנר, לאחר שריצה ב־1989 חצי שנת מאסר בגין אונס קטינה, ניגן בלהקת "בלאגן".
בשנת 2003 חזרו אלונה דניאל, ערן צור ויובל מסנר לעבוד יחד תחת השם רביעיית מסנר.
בשנת 2009 התאחדו חברי הלהקה למופע חד־פעמי משירי האלבום; את הנגנים אורי בלק, אורי מילס ומיכה מיכאלי החליפו אורן לוטנברג בגיטרה, רן יורגנסון בתופים, ועידן גבריאל – שגם יזם את המופע – בקלידים.
ב-3 בספטמבר 2018 התאחדו חברי הלהקה למופע במועדון הבארבי בתל אביב.
את המתופף המקורי של הלהקה, אורי בלק, החליף שי ברוך.
הלהקה התבססה בעיקר על הופעות והוציאה רק אלבום אחד במשך שלוש שנות הפעילות שלה: "חתוך תוכן" שיצא בשנת 1988. השירים המוכרים ביותר מאלבום זה הם: "בדידותי", "חתוך תוכן", "מחבואים" ו"גורם לי".
האלבום הוקלט במהלך הופעה חיה במועדון הפינגווין בתל אביב.
מבין גרסאות הכיסוי שבוצעו לשירים של הלהקה:
ערפד – המכשפות, ביחד עם אלונה דניאל.
טאטים הם קבוצה אתנית קטנה בקווקז שדוברת את השפה הטאטית ממשפחת השפות האיראניות.
המונח "טאט" נובע ממונח בטורקית המציין אנשים שאינם דוברי טורקית.
רוב הטאטים הם מוסלמים וחלק קטן מהם יהודים.
האחרונים דוברים לשון יהודית שהיא דיאלקט של טאטית ונקראת גם טאטית יהודית או "פרסית דרבנדית יהודית".
קיים גם מיעוט טאטי-נוצרי בארמניה.
הטאטים הגיעו לאזור הקווקז במאה ה-5 או ה-6. ב-1926 היו כ-70,000 דוברי טאטית (יהודים ומוסלמים).
כיום חיים כ-10,000 טאטים בדאגסטן; וכ-10,000 טאטים באזרבייג'ן.
רבים מן היהודים הטאטים עלו לישראל החל משנות ה-70 של המאה ה-20, בה הם נקראים יהודים הרריים או פשוט קווקזים.
קיימת מחלוקת לגבי מוצאם של דוברי הטאטית.
קיימת מצד אחד טענה הרואה את הלא יהודים שבהם כדוברי השפה המקוריים, והיהודים שבהם אימצו את השפה מאוחר יותר; ובנוסף, יש הרואים את מוצאם של יהודים אלה בטאטים שהתגיירו.
מאידך, קיימת סברה שהטאטים היו בעבר יהודים כולם, אלא שבלחץ השכנים המוסלמים נאלצו להתאסלם.
בעבודתו ההיסטורית, "גוליסטן-אירם", משנת 1844, כתב החוקר עבאס-קולי-אגא בקיחנוב על האוכלוסייה בצפון אזרבייג'ן ודרום דאגסטן.
בין היתר התייחס לאתניקון הטאטי וציין כי הטאטים הם יהודים ארמנים וגאורגים שהתגוררו באותם אזורים והתמזגו במרוצת הזמן עם, על פי רוב, עם מוסלמים; כאשר בקרב הטבאסארנים, תושבי דרבנט, באקו, קובה וקורה, היו רק מעטים מהם.
בשנות שלטונה של ברית המועצות בקווקז, טופחו הלאומיות והלשון הטאט אצל היהודים ההרריים, בין השאר, כדי לנתקם מן האוכלוסייה הגדולה של יהודי ברית המועצות.
טאטדים היה קיסר אתיופיה בן לשושלת זאגווה.
על פי ההיסטוריון האתיופי טאדסה טמרת הוא היה בנו הבכור של הקיסר מארה תקלה היימנות.
על פי הספר הגאדלה ימהרנה קריסטוס, טאטדים עשה מאמצים להבטיח את רציפות הקיסרות לילדיו, ונקט בפעילויות כנגד אחיו ג'אן סאיום וגארמה סאיום.
החוק האגאווי של ירושה קבע שהכתר עובר לאחיו ולא לילדיו בעיה שהטרידה את מלכי הזאגווה.
טאטא נאנו (Tata Nano) היה דגם של מכונית מיקרו המיועדת להסעת ארבעה נוסעים.
היא יוצרה על ידי חטיבת המכוניות והמנועים של קונצרן טאטא ההודי מאז שנת 2008. טאטא נאנו פותחה ויוצרה במקור עבור השוק המקומי העירוני בהודו, והיא נחשבה למכונית הזולה בעולם שיוצרה ביצור סדרתי.
בשנת 2003 החלו בחברת טאטא בפיתוח של מכונית בעלת ארבעה גלגלים המיועדת להחליף כלי רכב דו גלגליים אשר שימשו כרכב משפחתי בהודו.
התנאי הראשוני והבסיסי לפיתוח היה כי מחירה יהיה בהישג ידה של משפחה הודית עירונית ממוצעת.
על מנת לעמוד ביעד המחיר הנמוך-מאד של המוצר הסופי, הוחלט לוותר על כל הרכיבים הבלתי חיוניים ביצור כלי הרכב ועל כל מאפייני המותרות ואביזרי הנוחות אשר מייקרים את עלותו הבסיסית.
ההשקה המסחרית של דגם הנאנו המיועד לשוק המקומי ההודי התקיימה בתחילת 2011 וזכתה לתהודה בתקשורת העולמית.
מחקרי שוק מקדימים שנערכו בטרם ההשקה צפו לדגם החדש הצלחה מסחרית רבה, ואחד ממכוני המחקר בהודו הגדיל לעשות בתחזיתו לשליטת נאנו על כ-65% מהשוק ההודי.
בתחילת הדרך זכתה המכונית הקטנה לביקורות רבות ולא מחמיאות, אך בהמשך חלה עליה משמעותית בביקוש ובמכירות של המכונית הקטנה.
בשנת 2018 הפסיקה טאטא את ייצור הנאנו, עשר שנים לאחר שהושקה.
בסך הכל הסתכם הייצור בכ-275 אלף יחידות.
צורתה החיצונית של טאטא נאנו עוצבה באיטליה על ידי "המכון לפיתוח הנדסת רכב".
על מנת להוזיל את העלות הבסיסית של כלי הרכב כפי שנדרש באפיון המקורי, בוצעו מספר פשרות עיצוביות, בעיקר בתחומי הנוחות לעומת המקובל בכלי רכב רגילים:
יחידת הכוח של הרכב מתבססת על מנוע בן שני צילינדרים בנפח 623 סמ"ק.
חלקו האחורי של הרכב אינו ניתן לפתיחה.
הגישה לתא המטען מתבצעת מתוך הרכב.
שימוש במגב אחד בלבד לשמשה הקדמית.
ויתור על מערכת הגה כוח
חישוקי הגלגלים מחוברים בשלושה ברגים בלבד.
ויתור על מערכת שמע פנימית.
ויתור על מערכת כריות אוויר בטיחותיות.
מהנדסי טאטא הצליחו לעמוד במשימה הבסיסית והציגו את כלי הרכב הזול בעולם שיוצר ביצור סדרתי.
נכון לתחילת 2011 עמד מחירה הבסיסי של טאטא נאנו על כ-3,000$, מעט מעבר לציפיות המקוריות של המתכננים, בעיקר בהשפעת ההתייקרות המשמעותית של חומרי הגלם שנדרשו ליצור במהלך השנים 2010–2011.
פרט לדגם הבסיסי הציגה טאטא נאנו שני דגמים יקרים יותר המאובזרים גם במזגן ובחלונות חשמליים, אולם על מנת לאפשר גם את היצוא שלה, נדרשה לבצע מספר שינויים משמעותיים בעיצוב ובאבזור של כלי הרכב על מנת לעמוד בדרישות תקני הבטיחות וזיהום האוויר המודרניים.
גרסת היצוא של טאטא נאנו הוצגה לראשונה בשנת 2009. דגם זה כלל הארכה של בסיס הגלגלים, מנוע בן שלושה צילינדרים, הגה כוח, מערכת למניעת נעילת גלגלים, ושדרוג של העיצוב הפנימי והחיצוני.
גרסה זו טרם הושקה למכירה לקהל אך ההערכה הייתה שמחיר המכונית יתייקר כפליים.
מנוע: בנזין, שני צילינדרים בעל מנגנון הזרקת דלק רב נקודתית, בנפח 623 סמ"ק.
גל זיזים עליון יחיד בעל שני שסתומים לצילינדר.
היגוי: מסרק ומוט משונן ללא הגברה.
נפח תא המטען: 150 ליטר.
רמצ'אנדרה פנדורנג טופא (במראטהית: रामचंद्र पांडुरंग टोपे) או בשמו המוכר יותר טאטיה טופא (במרתית: तात्या टोपे; 1819 - 18 באפריל 1859) היה מפקד צבאי ממוצא מראטהי, אשר פיקד על כוחות מורדים במהלך המרד ההודי הגדול כנגד הצבא הבריטי.
טופא היה מקורב לננה סאהיב ובתחילת המרד שירת במטה שלו, בהמשך קיבל בעצמו פיקוד על כוחות מורדים ונודע כאחד המפקדים המוצלחים והדינאמיים של המרד.
במהלך המרד, טופא פיקד על כוח המורדים אשר הובס על ידי הבריטים בבית'ור ב-16 באוגוסט 1857. לאחר מכן עם כוח של כ-25,000 מורדים הצליח טופא להפתיע ולהביס את הבריטים בקאנפור ב-28 בנובמבר, אולם הובס מספר ימים לאחר מכן על ידי קולין קמבל ב-6 בדצמבר.
לאחר המערכות של פתיחת המרד, המשך הלחימה התאפיינה בקרבות מפוזרים יותר כנגד כיסי התנגדות של מורדים בצפון ומרכז הודו.
במהלך המערכה במרכז הודו, הכוח הבריטי הגיע לעיר קאנפור וכבש אותו מידי כוחותיו של טופא וננה סאהיב ב-16 ביולי.
השניים הצליחו לברוח, כאשר סאהיב ברח למקום לא ידוע, בעוד שטופא המשיך בלחימה נגד הבריטים.
ב-19 בנובמבר עם כוח של כ-6,000 מורדים, ניסה טופא לכבוש מחדש את העיר קאנפור, אך נכשל והצטרף אל כוחותיה של הרני לאקשמיבאי בקאלפי.
בחודשים הבאים, בעוד שהמרד ברובו דוכא, המשיך טופא בלחימה והסתתרות כנגד הצבא הבריטי.
הוא הצליח להימלט מהנסיונות הרבים לתופסו.
בליל ה-7 באפריל, חברו הנאמן מאן סינג (Man Singh) בגד בו, וטופא נתפס ונכלא על ידי הבריטים.
ב-18 באפריל הוצא להורג לאחר שנשפט על מעשיו במהלך המרד.
טאז-מאניה היא סדרת אנימציה בת 65 פרקים מבית האחים וורנר.
הסדרה מבוססת על דמותו של טאז השד הטסמני מלוני טונס.
בסדרה זו טאז חי עם משפחתו וחבריו באי טסמניה.
טאז: הדמות הראשית בסדרה, אוהב להסתחרר במהירות גבוהה מאוד ואוכל כמעט כל דבר.
עובד בתור סדרן במלון של בוב.
יו השד הטסמני: אבא של טאז, אוהב לשתות מיץ תפוזים ולשחק גולף.
נוהג להגיד "פיט, פיט, פוט!
ג'ין השדה הטסמנית: אמא של טאז.
מולי השדה הטאזמנית: אחותו של טאז, היא וטאז לא מסתדרים ביחד ורבים ביניהם.
ג'ק השד הטסמני: אחיו הקטן של טאז, אוהב את טאז ומסתדר איתו.
דרו השד הטסמני: דודו של טאז.
הצב כלב: צב המתנהג ככלב שמשמש כחיית המחמד של טאז ומשפחתו.
בוב: הבוס הקולני והזועם של טאז, ואחראי על הקבלה.
אמא של בוב: בניגוד לבוב היא רגועה יותר ונחמדה יותר.
קונסטז הקואלה: קואלה, עוזרת במלון טאז-מאניה, היא לא זהירה אבל עדינה.
מר טיקלי: קנגורו, עובד במלון טאזמניה, הוא עליז ואוהב ליהנות, אחראי על הבידור במלון.
דיגרי הדינגו: דינגו, חבר של טאז אשר מתחמק מהצרות שטאז גורם ולרוב מנצל את טאז לצרכיו.
וונדל השועל: שועל, הוא מנסה למצוא דרכים להתיידד עם טאז.
בשפת המקור הוא מתואר כזאב טסמני.
נער-יער: ילד טבע אשר מנסה לצוד את טאז אך ללא הצלחה.
בא משבט שהעדיף להשקיע במניות בבורסה מאשר לצוד בעלי חיים.
בול ואקסל: תנינים, מנסים למצוא דרכים לצוד את טאז על מנת להכניסו לכלוב בגן החיות.
באדי: חזיר יבלות, חבר טוב של טאז, נוהג לדבר בסלולרי.
האחים הברווזונים: אחים תאומים אשר מנהלים חנות תיקונים אשר גורמים לטאז צרות.
שמותיהם הפרטיים הם דניאל וטימותי.
בשפת המקור הם מתוארים כברווזנים.
הקיווי: קיווי צהוב שטאז מנסה לצוד אותו.
העכברים: שבט של עכברים שמדבר בג'יבריש (בליווי כתוביות תרגום) בינם ובין עצמם.
ווילי וומבט: וומבט שמופיע בשני פרקים עם טאז.
מנסה להיות דמות חיננית שצופים יכולים להזדהות עמה.
טאטבּוֹ יוֹקוֹבּוֹ (ביפנית: タテボーヨコボー) היא סוג של חידת היגיון שפורסמה על ידי ההוצאה לאור ניקולי.
המשחק מתבצע על גבי טבלה מרובעת שכוללת תאים שחורים ותאים לבנים.
בחלק מהתאים, גם בשחורים וגם בלבנים, יש מספרים.
המספרים בתאים השחורים מציינים את מספר הקווים (האנכיים או המאוזנים) הנמתחים מהתא, בעוד שהמספרים בתאים הלבנים מציינים את אורך (בתאים) הקווים הלא שבורים (האנכיים או המאוזנים) הנמתחים מהתא.
תא לא שבור הוא תא שלא עובר דרך יותר ממספר אחד.
המטרה היא למתוח קווים (מאונכים או מאוזנים) בכל תא בטבלה על פי החוקים.
השיטה לפיה עובדים התאים השחורים, דומה לחידה גשרים, ולכן השיטות לפתרונן דומות.
החידה הופיעה לראשונה ב-Nikoli's Puzzle Box מספר 6.
טאטא מוטורס היא תאגיד ייצור רכב הודי בינלאומי הממוקם במומבאי שבהודו, והיא חברת בת של קבוצת טאטא.
מוצרי טאטא מוטורס כוללים רכבים פרטיים, משאיות, ואנים, אוטובוסים, ציוד בניין מכני ורכבים צבאיים.
היא החברה ה-17 בגודלה בעולם בתחום הרכב, ה-4 בעולם בייצור משאיות ושנייה באוטובוסים (על פי נפח ייצור).
לחברה מפעלי ייצור והרכבה בג'משדפור, פנטנגר , לאקנאו, סננד , דארוואד ופונה שבהודו ומפעלים נוספים בארגנטינה, דרום אפריקה, תאילנד ובריטניה.
מבין חברות הבת המובילות של טאטא מוטורס נמצאות יגואר לנד-רובר (המייצרת את רכבי יגואר ולנד רובר) אותה רכשה ב-2008, וכן את החברה הדרום קוריאנית דייהו.
כמו כן יש לה חברה משותפת עם .Marcopolo S.A (בשם Tata Marcopolo), חברה משותפת לייצור מכונות בניה עם Hitachi (בשם Tata Hitachi Construction Machinery) וחברה משותפת עם פיאט לייצור חלקים לרכבים וכן לבניית רכבי פיאט וטאטא.
משנת 1986 טאטא מוטורס מייצרת את מגון המשאיות טאטא 407.
בשנת 2007 השיקה את המיניבוס טאטא ווינגר המיוצר ביותר מ-10 תצורות כולל אמבולנסים.
בשנת 2008 החל ייצור של סדרת משאיות טאטא פרימה בקוריאה הדרומית.
בשנת 2008 השיקה טאטא מוטורס את ה"ננו", המכונית הזולה ביותר בעולם - שנמכרה במחיר של 2,500 דולר בלבד, בתחילת דרכה היא לא זכתה להצלחה מסחרית אך המכירות התאוששו בהמשך ועד שנת 2018, בה הופסק יצורה נמכרו בסה"כ כ-275,000 יחידות.
טאטא אס הוא טנדר קטן, מתוצרת טאטא מוטורס, חברת בת של קבוצת טאטא המיוצר בהודו משנת 2005 ועד היום.
"טאטא מוטורס" הוא תאגיד ייצור רכב הודי בינלאומי הממוקם במומבאי שבהודו.
החל משנת 2009 היצרנית "טאטא מוטורס" מייצרת את דגם הטנדר המשודרג טאטא סופר אס.
מתלים - קפיץ עלים פרבולי ב-2 הסרנים.
היצרן מפרסם את דגם ה-"טאטא אס": "המיני משאית הקטנה ששינתה את פניו של קטע התחבורה הקלה.
"טאטא אס" היא מילה עבור אמינות, המציע בטיחות מעולה, צדדיות, קלות תחזוקה, סגנון, נוחות ויעילות עלות.
היא מגדילה את יעילות הדלק מבלי להתפשר על ביצועי הרכב".
טאטא 407 הם סדרות של משאיות קלות ומסחריות מתוצרת טאטא מוטורס, חברת בת של קבוצת טאטא המיוצרות בהודו משנת 1986 ועד היום.
טאטא סופר אס הוא טנדר, מתוצרת טאטא מוטורס, חברת בת של קבוצת טאטא המיוצר בהודו משנת 2009 ועד היום.
קיבולת מכל דלק - 38 ליטר.
מערכת חשמל - 12 ואט.
בלוח מחוונים - שעון דיגיטלי.
הזזה מושבים עם משענת ראש מתכווננת וסידור מתקפל.
טאטא פרימה הם קשת רחבה של דגמי משאיות קלות, בינוניות וכבדות, מתוצרת Tata Daewoo (שם רשמי: "Tata Daewoo Commercial Vehicle Company"), חברת בת של טאטא מוטורס אשר מיוצרת משנת 2008 ועד היום,
דגמי ""טאטא פרימה"" מיוצרים ב-קוריאה הדרומית.
דגמי "טאטא פרימה" נטלו חלק במרוצי משאיות
תצורה: קבינה יום (Day cab)
תצורה: קבינה לילה (Sleeper cab)
מושב נהג מתכוון כולל מושב שכיבה
בתא הנהג מחשב נתונים למעקב ביצועים
סוגי הנעות דגמי "טאטא פרימה"
טאזה היא קערה רחבה ונמוכה בעלת אותו קוטר לערך בבסיסה ובשפתה, בעלת צורת היפרבולואיד.
לטאזה חגורה בולטת לפחות בבסיס ובשפת הקערה, כשהקיר החיצוני קעור בין החגורות הבולטות.
קירות הכלי יכולות להיות חלקות, ואז הכלי הוא בעל חגורה כפולה, או עם חגורה אחת או יותר באמצעה ואז הטאזה היא בעלת חגורה משולשת או חגורה מרובעת.
החגורות יכולות להיות מעוגלות או חדות.
הטאזה מופיעה לראשונה בממצא האריכאולוגי ככלי אבן בתקופת הברונזה המאוחרת במצרים בימי השושלת השמונה עשרה.
לאחר כ-50 שנה מופיעה הטאזה גם בלבנט.
פלינדרס פיטרי שיער שמקור הטאזה בסוריה, מכיוון שלא מצא כלים דומים לה במצרים, שמהם הייתה הטאזה יכולה להתפתח.
הוא שיער שהטאזה נוצרה כחיקוי של כלי מתכת מרוקעים בפטיש.
עמנואל בן דור טען לעומת זאת שצורת הטאזה יכלה לנבוע מהצורה של תיבות עץ מצריות ששמשו למשחות.
קריסטה קלמר הציע שהטאזה התפתחה מכלי קרמיקה של צפון הלבנט.
פיטר סנרשה הידוע יותר בשם הבמה שלו, טאז הוא מתאבק עבר אמריקאי, אישיות רדיו ופרשן.
כיום, הוא מופיע בארגון ההיאבקות All Elite Wrestling (AEW) כפרשן ומנהיג קבוצת טים טאז.
הוא מוכר בעיקר בשל תקופתו בארגון Extreme Championship Wrestling (ECW), שבו היה פעמיים אלוף העולם במשקל כבד, פעמיים אלוף הטלוויזיה, שלוש פעמים אלוף הזוגות ופעמיים אלוף ה-FTW במשקל כבד (והאלוף הראשון).
בנוסף לכך, הוא אלוף הטריפל קראון השלישי והאחרון בתולדות ECW.
דמותו של טאז הושפעה רבות מהמתאבקים: החוליה החסרה, האחים סטיינר והווילד סמואנס.
כינויו הוא "מכונת הסופלקס האנושית" בשל האוסף הרחב והמגוון שלו למהלך הסופלקס הנפוץ, שבו הוא השתמש במהלך הקרבות שלו.
מהלך הסיום שלו, הטאזמישן, הוא מהלך של חצי אחיזת חניקה בליווי של נעילת רגליים.
לעיתים, הוא נהג לשלב את מהלך הכנעה זה ביחד עם מהלך הסופלקס כשמהלך משולב זה נודע בשם הטאזמישן-פלקס.
בנוסף, הוא מכנה את עצמו ממציא מהלך הטי-בון סופלקס.
הוא התחתן עם תרזה סמית' וביחד יש להם בן אחד בשם טיילר אשר גם הוא מתאבק, תחת שם הבמה הוק.
סנרשה בעל קעקוע של הדמות טאז השד הטסמני מסרטי ההנפשה של הלוני טונס על שריר הזרוע הדו-ראשי הימני שלו.
סנרשה שיחק פוטבול במסגרת התיכון ואף התאמן בג'ודו והגיע עד לרמת חגורה שחורה שנייה.
אליפות במשקל כבד של אמפייר סטייט
אליפות במשקל קל כבד של CWA (פעם אחת)
אליפות העולם במשקל כבד של ECW (פעמיים)
אליפות ה-FTW במשקל כבד של ECW (פעמיים)
אליפות הזוגות של ECW (3 פעמים) - עם קווין סאליבן (2) וסאבו (1)
אלוף הטריפל קראון השלישי של ECW (פעם אחת)
אליפות במשקל קל כבד של IWCCW (פעם אחת)
PWI דירג אותו במקום ה-10 מתוך 500 המתאבקים הטובים ביותר לשנת 1999
היכל התהילה של VCW (2018)
אליפות ההארדקור של WWF (3 פעמים)
אליפות הזוגות של ה-WWF (פעם אחת) - עם ספייק דאדלי
הגימיק הגרוע ביותר (2013) - כחלק מה-Aces & Eights
האישיות הלא מתאבקת הטובה ביותר (2020)
טאטסויה איטו (ביפנית: 伊藤達哉; נולד ב-26 ביוני 1997) הוא כדורגלן יפני, המשחק בעמדת החלוץ בקאווסאקי פרונטלה.
איטו התחיל את הקריירה שלו בקבוצת הילדים של קאשיווה רייסול ובגיל 18 הצטרף למחלקת הנוער של המבורג.
בעונת , הצטרף לקבוצת המילואים של המועדון.
ב-30 באפריל 2017, הבקיע את שער הבכורה שלו בקבוצה בהפסד 1–4 נגד מאפן.
ב-24 בספטמבר 2017, איטו ערך את הופעת הבכורה שלו בקבוצה הבוגרת בהפסד 0–3 לבאייר לברקוזן.
ב-22 באוגוסט 2019, איטו חתם בסנט טרוידן מליגת העל הבלגית תמורת 1.5 מיליון אירו.
ב-28 בספטמבר 2019, ערך את הופעת הבכורה שלו בקבוצה בתיקו 3-3 נגד ראסינג גנק.
איטו הוא חבר בסגל נבחרת יפן בכדורגל עד גיל 22. איטו, אף זומן מספר פעמים לסגל הנבחרת הבוגרת לקראת משחקים שונים ואף נכלל בסגל הנבחרת לקראת קופה אמריקה 2019, אך טרם ערך את הופעת הבכורה שלו בנבחרת.
טטיאנה גבריאל הובסון , הידועה בשם הבמה טאטי גבריאל, היא שחקנית קולנוע וטלוויזיה אמריקאית, אשר מוכרת בשל השתתפותה בסדרות "המאה", "הרפתקאותיה המצמררות של סברינה" ו"את".
הובסון נולדה ב-25 בינואר 1996 בסן פרנסיסקו, קליפורניה וגדלה על ידי אמה הקוריאנית-אמריקאית.
בגיל שלוש החלה גבריאל לדגמן, ובגיל חמש דגמנה עבור חנויות הכלבו מייסיס ונורדסטרום.
בחטיבת הביניים התקבלה גבריאל למגמת התיאטרון של בית הספר אוקלנד לאמנויות.
בתקופת לימודיה הופיעה וביימה גבריאל כמה הפקות ובהמשך קיבלה פרסים רבים בפסטיבלי תיאטרון שונים כולל בפסטיבל הפרינג' באדינבורו בסקוטלנד.
לאחר התיכון עברה להתגורר באטלנטה, ג'ורג'יה.
היא סיימה תואר ראשון במכללת ספלמן, שם למדה דרמה וצרפתית.
קרדיט המשחק הראשון של גבריאל היה בשם טטיאנה הובסון.
היא שיחקה בשם זה בסרט הקצר "To Stay the Sword" בשנת 2014.
בשנת 2015, גבריאל עברה ללוס אנג'לס.
היא כיכבה בסרט הקצר "Tatterdemalion" משנת 2015 ובסרט הטלוויזיה "Just Jenna" משנת 2016.
הקרדיט הראשון שלה כטאטי גבריאל הגיע בשנת 2016 על תפקיד אורח כווקי ג'קי בפרק "Tightrope of Doom" בסדרה הקומית של ערוץ דיסני, "קייסי אנדרקאבר".
מאוחר יותר באותה שנה, היא שיחקה גם בסדרה "משפחת רעם" של ניקלודיאון.
בשנת 2017, קיבלה גבריאל את תפקידה הגדול הראשון של גאיה בסדרת הדרמה האפוקליפטית "100".
באותה שנה הופיעה בפרק מתוך בסדרת האנתולוגיה "Dimension 404", שם גילמה את אחותה של אמנדה.
גבריאל דיבבה את דמותה של אדי בסרט האנימציה "אימוג'י" משנת 2017. היא שיחקה בסדרה "מפחיד כזה" ודיבבה בסדרת האנימציה "טרנטולה".
במרץ 2018 לוהקה גבריאל לתפקיד של פרודנס בסדרה המקורית של נטפליקס, "הרפתקאותיה המצמררות של סברינה".
במרץ 2020 היא לוהקה לתפקיד לא ידוע בסרט "מחוץ למפה" שעתיד לצאת.
באותה שנה היא לוהקה לתפקיד ראשי בעונה השלישית של סדרת המתח הפסיכולוגית של נטפליקס "את" לתפקיד של מריאן.
בשנת 2022 שיחקה בסרט הקולנוע אנצ'רטד.
+שנהסרטתפקידהערות2017אמוג'י: הסרטאדידיבוב2022אנצ'רטדבראדוק2023באטמן: האבדון שהגיע לגותהאם (אנ')קסנדרה קייןדיבוב2024The Supremes at Earl's All-You-Can-Eatברברה ג'ין הצעירהTBAQuarterאלימורטל קומבט 2ג'ייד
טאטא ווינגר (בהינדי: टाटा विंगर, באנגלית: Tata Winger) הוא מיניבוס אשר מורכב במגוון תצורות, מתוצרת יצרנית הרכב טאטא מוטורס אשר מיוצר בהודו משנת 2007.
נבנה ב-11 גרסאות: בשש גרסאות תצורות ישיבה, בסיס גלגלים קצר או ארוך, גג גבוה או נמוך, כולל תצורה אמבולנס.
חמש גרסאות הוצעו ב-13–14 מושבים.
הייתה גם גרסה של גג שטוח, עשרה מושבים כולל מזגן.
מנוע דיזל בנפח 2.0 ליטר כולל גרסת מגדש טורבו.
ניתן להשיג גם גרסאות ממוזגות וגם לא ממוזגות.
יכולת הישיבה משתנה בין 9 מושבים ל-20 מושבים.
מנוע טורבו-דיזל בנפח 2.2 ליטר.
מצמד יבש מופעל הידראולית למחצה
מתלים: "מקפרסון" , תומך מלפנים עם סרן קורה עם קפיצי עלים פרבוליים מאחור.
טאטא בולט (בהינדית: टाटा बोल्ट, באנגלית: Tata Bolt) היא מכונית סופרמיני מתוצרת יצרנית הרכב טאטא מוטורס אשר יוצרה בין השנים 2019–2014 בהודו
דגם "טאטא בולט" הוצג לראשונה בתערוכת הרכב "Auto Expo" בשנת 2014 בהודו
מנועים: מנוע בנזין 1.2 ליטר, מנוע דיזל 1.3 ליטר
קיבולת מכל דלק: 44 ליטר
קיבולת עומס מותרת: 425 ק"ג
קיבולת תא מטען: 210 ליטר
בשנת 2017 דגמי "טאטא בולט" יוצרו ב-8 תצורות הרכבה, 4 סוגי הרכבה ורמות גימור לדגמי מנוע בנזין, ו-4 סוגי הרכבה ורמות גימור לדגמי מנוע דיזל
בדגמי 2021 חל שיפור ניכר בחומר תא הנוסעים לעומת הדגמים הקודמות.
פתחי אוורור AC ממוקמים באמצע לוח המחוונים ומשני צידיהם מספקים זרימת אוויר תקינה.
הקונסולה המרכזית מגיעה עם מסך מגע, מחייג למזגן וכפתורים אחרים.
תיבת כפפות מסופקת בצד הנוסע המשמש לאחסון.
כיסי הדלת אינם גדולים מספיק, מחזיקי בקבוקים חסרים בדלתות ויש רק מחזיק כוסות אחד על קונסולת הרצפה
טאטא טיאגו (בהינדית: टाटा टियागो, באנגלית: Tata Tiago) היא מכונית סופרמיני המוגדרת כ"מכונית עירונית" מתוצרת יצרנית הרכב טאטא מוטורס, אשר מיוצרת משנת 2016 בהודו.
דגם "טאטא טיאגו" הראשוני היה קרוי "Tata Zica", אך בסוף שנת 2015 שם הדגם הוחלף.
מנועים: מנוע בנזין 1.2 ליטר, 1.2 ליטר (מגדש טורבו) מנוע דיזל 1.05 ליטר.
בספטמבר 2018 הושק דגם "טאטה טיאגו nrg".
הגרסה החדשה מציעה יכולת מחוספסת יותר ועיצוב קשוח יותר למכונית העירונית הפופולרית של החברה.
בשנת 2020 עברו דגמי "טאטא טיאגו" מתיחת פנים.
תאוצה בין 0–100 קמ"ש היא 10.0 שניות (דגם "טאטא טיאגו jtp" מנוע בנזין 1.2 ליטר, מגדש טורבו).
טאטא LPT 613 היא משאית קלה מתוצרת ZAZ (שם רשמי: ПАО Запорожский автомобилестроительный завод ) ברישיון טאטא מוטורס, חברת בת של קבוצת טאטא המיוצרת באוקראינה.
הדגם קרוי באוקראינה "BAZ-T713 Podorozhnik".
"טאטא LPT 613" היא משאית מסדרה "TATA LPT" המבוססת על משאית "Mercedes-Benz LN" (דור שני).
"טאטא LPT 613" יוצרה עד שנת 2004 בעיר צ'ורנומורסק במרכז מחוז אודסה שבדרום אוקראינה, כעשרים קילומטרים דרומית לעיר אודסה, שוכנת לחופי הים השחור.
משנת 2004 דגם "טאטא LPT 613" מיוצר על ידי Automobiles and engines of the Urals בעיר יקטרינבורג ברוסיה בהרי אורל, במרכז מחוז סברדלובסק, והמחוז הפדרלי של אורל.
בדגם "טאטא LPT 613" הורכב מנוע דיזל מרצדס-בנץ מסוג "Mercedes-Benz OM352 engine" (ברישיון).
טארק "טאז" יאסין סקיילר הוא שחקן אנגלי –ספרדי.
מוכר בעיקר בשל תפקידו כוינסמוק סאנג'י (אנ') בסדרה "ואן פיס" בנטפליקס.
סקיילר נולד ב-1995 באאים הקנריים בספרד; אביו, חסן יאסין, הוא לבנוני במקור מסיירה לאון, ואימו, גוון, ילידת יורקשייר.
הוא גדל בבית דו לשוני והוא דובר אנגלית וספרדית כשפות אם.
הוא גדל בטנריף עד גיל ארבע לפני שהמשפחה עברה לבריטניה, ארץ המוצא של אמו.
משנת 2015 שיחק סקיילר במספר סרטים קצרים.
בשנת 2019, סקיילר ערך את הופעת הבכורה שלו בסרט העלילתי בתור דאוס בסרט "המחסלים" (אנ') שביים זוכה שני פרסי האוסקר דן קראוס.
הוא שיחק בתיאטרון בהופעת בכורה בבמה בתור מיילס ב-#Warheads בתיאטרון הפארק, בלונדון.
יצירות בולטות אחרות כוללות את משחק בתפקיד הראשי של "ליאונרד וול" בהצגה "עד התביעה" המבוססת על ספרה של אגתה כריסטי בווסט אנד וג'ין בסרט "The Deal" של דין דוולין.
בנובמבר 2021 לוהק סקיילר לתפקיד ראשי בסדרת הטלוויזיה של נטפליקס, "וואן פיס".
באותה שנה שיחק את בילי בסרט הדרמה הבריטי "השף" (אנ').
בשנת 2023 שב לגלם את דמותו של בילי במיני-סדרת הדרמה "נקודת רתיחה" אשר מהווה המשך לסרט "השף" משנת 2021.
בשנת 2025 שיחק במותחן הפעולה "סיכון גבוה" של מרטין קמפבל שם גילם את נואה.
גם במאי, תסריטאי ומפיק בפועל2019המחסלים (אנ')סמל דוואסLie Lowמרטי2020Villain ג'ייסון2021השף (אנ')בילי2022The Dealג'ין2023Gassed Upדאבזגם תסריטאי2025סיכון גבוהנואהTwo Neighborsצ'אד
+שנהסדרהתפקידהערות2022Agatha Raisinהארי בים2 פרקיםפרויקט לזרוס (אנ')וולט2 פרקים2023נקודת רתיחה (אנ')בילי4 פרקים2023–הווהואן פיססאנג'י (אנ')4 פרקים
טָאטוֹ גְּרִיגָאלַאשְׁווִילִי (בגאורגית: ტატო გრიგალაშვილი; נולד ב-1 בדצמבר 1999) הוא ג'ודוקא גאורגי.
גריגאלאשווילי זכה ארבע פעמים במדליות באליפות העולם מתוכן 3 מדליות זהב.
הוא גם זכה שלוש פעמים במדליית זהב באליפות אירופה.
שָׁנָה טורניר מקום קטגוריית משקל 2019 אוניברסיאדת הקיץ 3 עד 81 ק"ג 2020אליפות אירופה 1 2021 תחרות המאסטרס 1אליפות העולם 2 2022אליפות אירופה 1אליפות העולם 1 2023אליפות העולם 1אליפות אירופה 2 2024אליפות אירופה 1אליפות העולם 1
טאטאמי (Tatami) הוא סרט דרמה בשחור לבן משנת 2023 בבימוי של גיא נתיב וזאר אמיר .
אריאן מנדי וזאר אמיר מככבים בתפקידים הראשיים.
הסרט זכה בפרס "Brian Award" בפסטיבל הסרטים של ונציה, ובפרס שופטים מיוחד בפסטיבל הקולנוע הבינלאומי בטוקיו.
זאר אמיר זכתה בפרס השחקנית הטובה ביותר בפסטיבל הסרטים הבינלאומי בטוקיו.
העלילה מספרת על מתחרת ג'ודו איראנית ששלטונות איראן לוחצים עליה לעזוב את התחרות מחשש שתיאלץ להתמודד עם ג'ודוקא ישראלית.
התסריט נכתב בהשראת מקרה דומה באליפות העולם בטוקיו ב-2019, בה אלוף העולם האיראני מ-2018, סעיד מולאי, אולץ לביים פציעה כדי לא להתמודד מול שגיא מוקי בקרב על תואר אלוף העולם 2019 בו זכה הישראלי, ובעקבות זאת החליט לגלות מארצו.
טאטאמי הוא סוג של שטיח יפני עשויו מקש וחמרים נוספים שמשמש לכיסוי רצפה בבתי יפנים מסורתיים וכן לכיסוי רצפת תחרויות ג'ודו כדי להקל על המתחרים מפגיעות נפילה.
בטביליסי נערכת אליפות העולם בג'ודו לנשים.
את קבוצת המתמודדות מאיראן מלווה המאמנת מרים גהנבארי (זאר אמיר) שהייתה בעבר ג'ודוקא בולטת, אך נאלצה לביים "פציעה" כדי לא להיאבק עם יעל ארד.
היא מאמנת שנים רבות את כוכבת הקבוצה ליילה חוסייני (אריאן מנדי), שהגיעה בזכותה להישגים מרשימים, ומתחרה על מדליית זהב.
באיראן עוקבים אחרי בעלה, בנה הקטן הוריה וכל משפחתה.
ליילה צוברת ניצחונות מרשימים, אבל כאן מתחילה הבעיה.
המתמודדת הישראלית, שני לביא (ליר כץ) צוברת אף היא ניצחונות ומתעוררת דאגה באיראן פן תצטרך ליילה להתמודד אתה.
מרים מקבלת הוראה מטהרן שתורה לליילה לביים פציעה ולהסתלק מהתחרות.
כשליילה מסרבת, מקבלת מרים איומים על משפחתה.
בעלה של ליילה מצליח לברוח עם בנו, אך הוריה נעצרים ואביה עובר עינויים קשים.
האחראיות על התחרות מטעם איגוד הג'ודו העולמי, סטייסי טראוויס (ג'יימי ריי ניומן) וקליר אבריאל (נדין מרשל), מבחינות במצוקתה של ליילה ומנסות לעזור לה.
שם השחקן/ית שם הדמות הערותאריאן מנדיליילה חוסייניג'ודוקא איראניתזאר אמירמרים גהאנברימאמנתג'יימי ריי ניומןסטייסי טראוויסנדין מרשלקלייר אבריאלליר כץשני לביאג'ודוקא ישראלית מהדי בג'סטאני אמאר חוסייניבנה של ליילהאש גולדינאדר חוסייניבעלה של ליילהולריו אנדריוטהולאדפליט רומניסינא פרבנהעזיזיסוכן איראני
תחרות העל טאטא סטיל הודו התקיימה בין ה-13 ל-17 בנובמבר 2024.
התחרות הסתיימה בניצחונו של מגנוס קרלסן שבמצטבר צבר 20.5 נקודות לפני וסלי סו עם 17 נקודות.
תוצאות התחרות בקצב המהיר (25 דקות + 10 שניות למסע)
תוצאות התחרות בקצב בזק (3 דקות +2 שניות למסע)
המדורג הראשון בעולם, מגנוס קרלסן, רשם רצף של שישה ניצחונות כדי לזכות בתחרות עוד לפני המשחק התשיעי.
קרב מותח מול וינצנט קיימר מלווה בניצחון מוחץ נגד דניאיל דובוב, בעוד נודירבק אבדוסאטורוב עם שני הפסדים לווסלי סו וארג'ון אריגאיסי לפני שהחמיץ ניצחון מול קרלסן בסיבוב האחרון.
פראגנאננדה ראמשבאבו צבר 2.5/3 כדי לעקוף את סו ולקחת את המקום השני, אם כי השחקנים חולקים את אותם הפרסים.
סיבוב ראשון - משחקי בזק
סיבוב שני - משחקי בזק
סיבוב שלישי - משחקי בזק
סיבוב רביעי - משחקי בזק
סיבוב חמישי - משחקי בזק
סיבוב שישי - משחקי בזק
סיבוב שביעי - משחקי בזק
סיבוב שמיני - משחקי בזק
סיבוב תשיעי - משחקי בזק
מגנוס קרלסן התחיל עם 5.5/6, חצה את קו 2900 במד כושר בליץ ולקח את ההובלה הבלעדית בתחרות, זה נראה כמו עוד יום מושלם עבורו, אבל המדורג ראשון בעולם הפסיד ב-20 מסעים לארג'ון אריגאיסי וכמעט שהפסיד לוידיט גוג'ראתי.
הוא הגיע ליום השני עם יתרון של חצי נקודה בלבד על פני פראגנאננדה ראמשבאבו, שחזר בסערה משלושה הפסדים וניצח שישה משחקים ברציפות.
סיבוב עשירי - משחקי בזק
סיבוב אחד עשר - משחקי בזק
סיבוב שנים עשר - משחקי בזק
סיבוב שלושה עשר - משחקי בזק
סיבוב ארבעה עשר - משחקי בזק
סיבוב חמישה עשר - משחקי בזק
סיבוב שישה עשר - משחקי בזק
סיבוב שבעה עשר - משחקי בזק
סיבוב שמונה עשר - משחקי בזק
טאטסויה מוראסה (ביפנית: 村佐達也; נולד ב-27 במרץ 2007) הוא שחיין יפני, זוכה מדליית ארד באליפות עולם (סינגפור 2025) במשחה ל-200 מטר חופשי.
באולימפיאדת פריז שנערכה ביולי-אוגוסט סיים במקום שביעי במשחה שליחים 4x200 מטר חופשי בתוצאה של 7:07.48 דקות.
באליפות העולם בבריכת 25 מטר שנערכה בבודפשט שבהונגריה בדצמבר סיים במקום שמיני במשחה ל-200 מטר חופשי בתוצאה של 1:42.95 דקות.
בנוסף, סיים במקום שמיני במשחה שליחים 4x200 מטר חופשי בתוצאה של 7:07.90 דקות, ובמקום 11 במשחה שליחים 4x100 מטר חופשי בתוצאה של 3:10.03 דקות.
באליפות העולם שנערכה בסינגפור ביולי-אוגוסט זכה במדליית ארד במשחה ל-200 מטר חופשי בשיא יפן חדש של 1:44.54 דקות, אחרי דוד פופוביץ' מרומניה (1:43.53 דקות) ולוק הובסון מארצות הברית (1:43.84 דקות).
טאטסויה נאקאדאי (ביפנית: 仲代 達矢, באנגלית: Tatsuya Nakadai; נולד בשם מוטוהיסה נאקאדאי; 13 בדצמבר 1932 - 8 בנובמבר 2025) היה שחקן קולנוע ותיאטרון יפני.
נחשב לאחד מגדולי השחקנים היפניים בכל הזמנים.
נאקאדאי התפרסם במיוחד בזכות שיתוף הפעולה שלו עם הבמאים מאסאקי קובאיאשי ואקירה קורוסאווה.
הוא שיחק ב-11 מסרטיו של קובאיאשי, כולל טרילוגיית המצב האנושי וחרקירי.
נאקאדאי ידוע ביכולתו לגלם מנעד רחב של דמויות, וביכולת לשנות את מראהו החיצוני באופן דרסטי מסרט לסרט.
נאקאדאי גדל במשפחה ענייה כבכור מבין ארבעה אחים.
כשהיה בכיתה ב' מת אביו, מה שאילץ אותו לעבוד במשרות חלקיות כמו פקיד בבתי קפה, מלצר או מוכר כרטיסים, במקביל ללימודיו בתיכון.
בעודו בתיכון הוא מאוד אהב לראות הצגות של השחקן סנדה קוריה , מה שהוביל אותו להחלטה ללמוד תיאטרון.
בסיום לימודיו בתיכון, הוא נרשם ללימודי תיאטרון שינגקי (תיאטרון יפני מודרני, שבניגוד למה שהיה מקובל עד אז, שם דגש על עלילה ריאליסטית והשתמש בהרבה מוטיבים 'מערביים') בחברת התיאטרון האיוזה, שהייתה זו שהעלתה את ההצגות של סנדה קוריה.
יחד איתו במחזור למדו גם השחקנים קיי סאטו (שמאוחר יותר ישחק במספר סרטים לצדו של נאקאדאי), מאקוטו סאטו וקן אוטסוי.
כיוון שלא היה לו הרבה כסף, הוא המשיך בבר במקביל ללימודי המשחק שלו.
כבר אז בלטו תכונותיו הידועות כמו קולו הנמוך, עיניו הלא ממוקדות ורגישותו הלא אופיינית.
מפגש מקרי עם הבמאי מאסאקי קובאיאשי הוביל אותו לקבל את התפקדי הקולנועי הראשון שלו, תפקיד שולי ללא קרדיט בסרטו של קובאיאשי, "The thich- walled room".
בסרטו הידוע של אקירה קורוסאווה, "שבעת הסמוראים", הוא שיחק תפקיד קטן ללא קרדיט של סמוראי משוטט.
בשנת 1954 הוא שיחק בכמה הצגות תיאטרון בתפקידי משנה, אך ההופעה הבימתית המלאה שלו לא התרחשה עד מרץ 1955, אז סיים את לימודיו בבית הספר להכשרה והפך לשחקן זוטר בחברת התיאטרון האיוזה.
בסתיו 1955, גילם את הדמות הראשית במחזה "רוחות רפאים", שמשך מיד תשומת לב ככישרון חדש משמעותי וזיכה אותו בפרס הדרמה החדשה של האקוסוישה.
בעקבות הופעה זאת הפך נאקאדאי לשחקן מבוקש בתיאטרון, לוהק לתפקידים רבים וזכה לפופולריות רבה.
הבמאי מסאקי קוביאשי ראה אותו ובחר בו לתפקיד הראשי בסרטו "נהר שחור" (1957).
הופעתו הנלהבת כיאקוזה חסר רחמים ב"נהר שחור" חיזקה את המוניטין שלו כשחקן קולנוע.
הוא זכה בפרס השחקן החדש של איגוד המפיקים לשנת 1957.
בשנת 1958 לוהק ל"אנג'ו", עיבוד קולנועי שאפתני לספרו של יוקיו מישימה "מקדש הזהב" מאת הבמאי קון איצ'יקאווה, שהיה אחד הבמאים המשמעותיים ביפן באותה תקופה.
בשנת 1959 לוהק על ידי קובאיאשי לתפקיד הראשי בפרויקט הקולנועי הגדול ביותר של הבמאי, טרילוגיית המצב האנושי , שהתבססה על רומן באותו שם שכתב ג'ונפיי גומיקאווה.
התפקיד ששיחק נאקאדאי הציג במלואם את עבודתו הקשה וכישרונו, וביסס אותו כשחקן כוכב הן בשם והן במציאות.
"המצב האנושי", בו גילם את סבלו של אדם בשם קאג'י שנקרע מאשתו האהובה ונשלח למלחמה, אך אינו יכול להיטמע בעולם המלחמה.
קאג'י עובר מלהיות מפקח מחנה עבודה לחייל בצבא הקיסרי ובסופו של דבר לשבוי מלחמה סובייטי, ותמיד מנסה לשמור על מוסריות, אך המציאות מוכיחה שזה קשה במיוחד.
הפרויקט ארך 18 חודשים לצילומים, נמשך 10 שעות וחולק לשלושה סרטים באורך מלא, מה שהפך אותו להפקה גדולה במיוחד.
שני הסרטים הראשונים עלו לאקרנים בשנת 1959, והשלישי בשנת 1961.
כל התהליך היה מלא בנחישותו ותשוקתו הלוהטות של קובאיאשי, אך נאקאדאי, שלא היה לו ניסיון צבאי, מילא את בקשתו של קוביאשי בצורה מצוינת, מה שהוביל אותו לומר, "הוא באמת גאון.
שחקן שחוצה את גבולות השחקנים היפנים".
נאקאדאי זכה על תפקידו זה בפרסים רבים.
טרילוגיית המצב האנושי נחשבת לאחד הפרויקטים הקולנועיים הגדולים, החשובים והמשפיעים בתולדות הקולנוע היפני, ואחת מפסגות יצירותיו של קובאיאשי.
שנות ה-60 היו שיא הקריירה של נאקאדאי, הוא שיתף פעולה עם כמה מגדולי הבמאים היפניים באותה תקופה, דוגמת מיקיו נארוסה, היידאו גושה, קיהאצ'י אוקאמוטו, קייסוקה קינושיטה, הירושי אינאגאקי, קון איצ'יקאווה והירושי טשיגאהארה.
בשנת 1961 הוא גילם את תפקיד הנבל בסרט יוג'ימבו של אקירה קורוסאווה, מה שהיה הסרט הראשון של קורוסאווה בו שיחק דמות מרכזית.
הוא שיחק גם בסרט ההמשך של יוג'ימבו, סנג'ורו.
באותה שנה גם כיכב בסרט אהבה נצחית של קייסוקה קינושיטה, שהיה מועמד לפרס אוסקר לסרט הבין-לאומי הטוב ביותר.
קובאיאשי, שהתרשם עמוקות מתפקידו של נאקאדאי ב"המצב האנושי" החל ללהק אותו באופן קבוע לתפקיד הראשי בסרטיו.
בשנת 1962 ביים קובאיאשי שני סרטים בכיכובו של נאקאדאי, "הירושה" וספוקו (חרקירי).
בספוקו, שיחק נאקאדאי רונין הרוצה לבצע ספוקו בביתו של דאימיו אחד, אך במהרה מתברר שהסיפור מורכב בהרבה.
תפקיד זה הוא אחד מתפקידיו המפורסמים ביותר של נאקאדאי, והוא זכה על הופעתו בפרסים רבים.
הסרט עצמו זכה בפרס חבר השופטים (פסטיבל קאן) ב-1963 ונחשב לאחד הסרטים היפניים הטובים והחשובים אי פעם, ובעיני רבים לסרט הטוב ביותר של קובאיאשי.
בשנת 1963 כיכב בסרטו של קורוסאווה, למטה ולמעלה.
באותה שנה גם שיחק בסרט מורשת ה-500,000 בבימויו של טושירו מיפונה שגם מככב בסרט, ושיחק לצדו של נאקאדאי ביוג'ימבו ולמטה ולמעלה.
בשנת 1964 כיכב בסרט האימה הידוע של קובאיאשי, קוואידאן.
הסרט זכה בפרס חבר השופטים (פסטיבל קאן) והיה מועמד לפרס אוסקר לסרט הבין-לאומי הטוב ביותר.